
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 269 

10 Φεβρουάριου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση οδηγού διαχείρισης του Ειδικού Λογαρια¬ 
σμού Υπουργείου Εθνικής Παιδείας και Θρησκευ¬ 


μάτων. 1 

Καθορισμός δυσπρόσιτων σχολείων Πρωτοβάθμιας 

Εκπαίδευσης. 2 

Επανασύσταση επιτροπής κριτών για την αξιολόγηση 


τωνπροτάσεωντωνΤ.Ε.Ι. που υποβλήθηκαν για τις 
Κατηγορίες Πράξεων 2.2.3.ζ. «Ενίσχυση Ερευνητι¬ 
κών Ομάδων στα ΤΕΙ», 2.6.1 .ιδ. «Ενίσχυση Ερευνη¬ 
τικών Ομάδων σε θέματα Περιβάλλοντος και Οικο¬ 
λογίας στα ΤΕΙ» και 4.2.1 .ε. «Ενίσχυση Ερευνητικών 
Ομάδων στα Πανεπιστήμια και ΤΕΙ σε θέματα Φύ¬ 
λου και Ισότητας» και συγχρηματοδοτούνται από 
την Ευρωπαϊκή Ένωση μέσω του ΕΠΕΑΕΚII. 3 


ΑΠΟΦΑΣΕΙ Σ 

Αριθ. 141 (1) 

Έγκριση οδηγού διαχείρισης του Ειδικού Λογαριασμού 
Υπουργείου Εθνικής Παιδείας και Θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τον Νόμο 2860/2000 που αναφέρεται στη Διαχείριση, 
Παρακολούθηση και Έλεγχο του Κοινοτικού Πλαισίου 
Στήριξης, άρθρο 4παρ. 3. 

2. Την Κοινή Απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης, Εθνικής Οικονο¬ 
μίας και Οικονομικών και Εθνικής Παιδείας και Θρησκευ¬ 
μάτων (ΦΕΚ 1533/Β714.12.2000) για σύσταση ειδικής 
υπηρεσίας διαχείρισης του «Επιχειρησιακού Προγράμ¬ 
ματος Εκπαίδευσης και Αρχικής Επαγγελματικής Κατάρ¬ 
τισης», του Υπουργείου Εθνικής Παιδείας και Θρησκευ¬ 
μάτων. 

3. Την Κ.Υ.Α. 10756/9.10.2002 (ΦΕΚ1343/Τεύχος Β/ 
16.10.2002) κοινή Υπουργική Απόφαση των Υπουργών 
Εσωτερικών Δημόσιας Διοίκησης και Αποκέντρωσης, Οι¬ 
κονομίας και Οικονομικών και Εθνικής Παιδείας και Θρη¬ 


σκευμάτων με θέμα «Οργάνωση της Ειδικής Υπηρεσίας 
Εφαρμογής Προγραμμάτων Κ.Π.Σ. του Υπουργείου Εθνι¬ 
κής Παιδείας και Θρησκευμάτων». 

4. Το Νόμο 3027/28.6.2002 (ΦΕΚ 152/Τεύχος 
Α/28.6.2002 Αρθρο 6 παρ.1) κοινή Υπουργική Απόφαση 
των Υπουργών Εσωτερικών Δημόσιας Διοίκησης και Απο¬ 
κέντρωσης, Οικονομίας και Οικονομικών και Εθνικής Παι¬ 
δείας και Θρησκευμάτων με θέμα «Σύσταση Ειδικής Υπη¬ 
ρεσίας Εφαρμογής Προγραμμάτων ΚΠΣ στο Υπουργείο 
Εθνικής Παιδείας και Θρησκευμάτων». 

5. Τις διατάξεις του άρθρου 50 «Ειδικός Λογαριασμός 
στο Υπ.Ε.Π.Θ. για την αξιοποίηση κονδυλίων του Κ.Π.Σ.» 
του Ν.2413/1996 (ΦΕΚ 124), με τις οποίες αντικαταστά- 
θηκαν οι διατάξεις του εδ. γ’ της παρ. 10 του άρθρου 2 του 
Ν. 2233/1994 (ΦΕΚ 141 Α), όπως συμπληρώθηκαν με τις 
διατάξεις της παρ.2 του άρθρου 4 του Ν.2341/1995 και 
την παράγραφο 9βτου άρθρου 1 του Ν.2942/2001 (ΦΕΚ 
202 Α). 

6. Τις διατάξεις της Η/7415/94 απόφασης Υπ.Ε.Π.Θ. 
«Συγκρότηση, διάρθρωση και αρμοδιότητες της Διεύθυν¬ 
σης Κοινοτικού Πλαισίου Στήριξηςτου Υπ.Ε.Π.Θ.». 

7. Την ΚΑ/1143 τροποποίηση και αντικατάσταση της 
απόφασης με ΚΑ/680/22.08.96 «Σύσταση Ειδικού Λογα¬ 
ριασμού στο Υπουργείο Εθνικής Παιδείας και Θρησκευ¬ 
μάτων». 

8. Το άρθρο 1 του Ν.2942/2001 (ΦΕΚ 202 Α) και ειδικό¬ 
τερα την παράγραφο 9α όπου στην τελευταία περίοδο 
της παρ.23του άρθρου 2του Ν.2621/1998 (ΦΕΚ136Α) πα¬ 
ρεμβάλλεται, μεταξύ των λέξεων «απασχολείται» και 
«στο», η φράση «στον Ειδικό Λογαριασμό του Υπουργεί¬ 
ου Εθνικής Παιδείας και Θρησκευμάτων». 

9. Την Υπουργική Απόφαση ΚΑ 498/ΦΕΚ 1282/ΤΒ/5-10- 
2001 περί «Έγκριση Οδηγού Χρηματοδότησης Ειδικού 
Λογαριασμού Υπ.Ε.Π.Θ.». 

10. Την Κοινή Υπουργική Απόφαση ΚΑ/1143/30-03-00 
περί «Τροποποίησης και αντικατάστασης της Απόφασης 
με ΚΑ/680/22.8.96» περί «Σύστασης Ειδικού Λογαρια¬ 
σμού στο Υπουργείο Εθνικής Παιδείας και Θρησκευμά¬ 
των». (ΦΕΚ 1222/ΤΒ/27.8.2003). 

11. Το Νόμο 3149/10-06-2003 (ΦΕΚ 141/Α/00-06-03) 
τροποποίηση του Ν. 3027 άρθρο 13 «Θέματα αρμοδιότη¬ 
τας ΥΠ.Ε.Π.Θ.» όπου η Ειδική Υπηρεσία Εφαρμογής Προ¬ 
γραμμάτων Κ.Π.Σ. υπάγεται στον Υπουργό. 

12. Την Κοινή Υπουργική Απόφαση με αρ. πρωτ. 
845/25.8.03(ΦΕΚ 1222/τ.Β/27.8.2003) περί «Τροποποίηση 
και αντικατάσταση της Απόφασης με αρ. πρωτ. ΚΑ/1143/ 
30.3.00 «Σύστασης Ειδικού Λογαριασμού στο Υπουργείο 
Εθνικής Παιδείας και Θρησκευμάτων». 

13. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού Προϋπολογι¬ 
σμού, αποφασίζει: 

Εγκρίνει τον Οδηγό Χρηματοδότησης και διαχείρισης 
του Ειδικού Λογαριασμού του Υπουργείου Εθνικής Παι¬ 
δείας και Θρησκευμάτων ως εξής: 

Ειδικός Λογαριασμός ΥΠ.Ε.Π.Θ. 

Σύσταση και σκοπός του Ειδικού Λογαριασμού 

Ο Ειδικός Λογαριασμός συστήθηκε στο Υπουργείο 
Εθνικής Παιδείας και Θρησκευμάτων με την παρ. 1 του 
άρθρου 50 του Ν. 2413/1996 φέρει τον τίτλο «Ειδικός Λο¬ 
γαριασμός στο ΥΠ.Ε.Π.Θ για την αξιοποίηση των κονδυ- 
λίωντου Κ.Π.Σ.» 

Με την ΚΥΑ 10756 19 . 10.2002 «Οργάνωση της Ειδικής 
Υπηρεσίας Εφαρμογής Προγραμμάτων Κ.Π.Σ». 

Ο Ειδικός λογαριασμός εντάχθηκε στη μονάδα Δ' της 
υπηρεσίας αυτής. 

Ο Ειδικός Λογαριασμός λειτουργεί σύμφωνα με την 
Κοινή Υπουργική Απόφαση ΚΑ/845/25.8.2003 «Σύσταση 
Ειδικού Λογαριασμού στο Υπουργείο Εθνικής Παιδείας 
και Θρησκευμάτων» (ΦΕΚ/1222/τ.Β/27.8.2003) που τρο¬ 
ποποίησε και αντικατέστησε την προηγούμενη ΚΑ/1143/ 
30.3.2000. 

Σκοπός του Ειδικού Λογαριασμού σύμφωνα με το άρ¬ 
θρο 1 της ΚΑ/845/25.8.2003 είναι: 

α) Η χρηματοδότηση προγραμμάτων, έργων και λοιπών 
δραστηριοτήτων του ΕΠΕΑΕΚ που έχουν εγκριθεί στα 
πλαίσια του Κ.Π.Σ. 

β) η διάθεση και διαχείριση κονδυλίων που προορίζο¬ 
νται για τη κάλυψη δαπανών οποιουδήποτε είδους, που 
είναι απαραίτητες για την υλοποίηση έργων και σχετικών 
υπηρεσιών και δραστηριοτήτων που εκτελούνται ή παρέ¬ 
χονται στα πλαίσια της εφαρμογής των επιχειρησιακών 
προγραμμάτων Κ.Π.Σ. για την εκπαίδευση και στα οποία 
Τελικός Δικαιούχος είναι η Ειδική Υπηρεσία Εφαρμογής 
προγραμμάτων Κ.Π.Σ. 

Όργανα Διοίκησης και Διαχείρισης. 

Η Διοίκηση του Λογαριασμού ασκείται από την Ειδική 
Υπηρεσία Εφαρμογής Προγραμμάτων Κ.Π.Σ. 

Για τη διαχείριση του Λογαριασμού αρμόδια είναι η Μο¬ 
νάδα Δ'της Ειδικής Υπηρεσίας Εφαρμογής Προγραμμά¬ 
των Κ.Π.Σ. 

Η Μονάδα Δ'της Ε.Υ.Ε προγραμμάτων Κ.Π.Σ οργανώνει 
και παρακολουθεί τη λογιστική και διαχειριστική κίνηση 
του Λογαριασμού. 

Η διαχείριση του Ειδικού Λογαριασμού πραγματοποιεί¬ 
ται από τα όργανά του και είναι ανεξάρτητη από τη δια¬ 
χείριση που ασκούν οι οικονομικές υπηρεσίες του 
ΥΠΕΠΘ. 

Αρμόδιος για την ανάληψη, την κατανομή και τη διάθε¬ 
ση των ποσών του Ειδικού Λογαριασμού, είναι ο Γ ενικός 
Γραμματέας του ΥΠΕΠΘ και τα όργανα που εξουσιοδο¬ 
τούνται από αυτόν. 

Διαχείριση των κονδυλίων του Ειδικού Λογαριασμού. 

Έσοδα. 

Τα έσοδα του Ειδικού λογαριασμού που προέρχονται 
κυρίως από το Πρόγραμμα Δημοσίων επενδύσεων, αλλά 
και από άλλες πηγές σύμφωνα με το άρθρο 2 της 


ΚΑ/845/25.8.2003, κατατίθενται σε τραπεζικό λογαρια¬ 
σμό. 

Δαπάνες 

Η πραγματοποίηση των δαπανών, γίνεται σύμφωνα με 
το θεσμικό πλαίσιο που διέπει τη λειτουργία του Ειδικού 
Λογαριασμού, το υφιστάμενο κανονιστικό πλαίσιο για την 
εκτέλεση δαπανών έργων τον παρόντα Οδηγό Διαχείρι¬ 
σης, καθώς και τυχόν εξειδικεύσεις που περιγράφει ο 
οδηγός διαχείρισης κάθε πράξης. 

Σύμφωνα με την Κ.Υ.Α. 845/25.8.2003 του Υπουργού 
Ε.Π.Θ. και του Υφυπουργού Οικονομίας και Οικονομικών, 
η κίνηση των κονδυλίων που διαχειρίζεται ο Ειδικός Λο¬ 
γαριασμός, ο έλεγχος και η εντολή πληρωμής σε βάρος 
του λογαριασμού, ενεργούνται σύμφωνα με την παραπά¬ 
νω απόφαση λειτουργίας του τον παρόντα οδηγό διαχεί¬ 
ρισης, τον Κώδικα Βιβλίων και Στοιχείων και κατά παρέκ¬ 
κλιση των διατάξεων για το Δημόσιο Λογιστικό, για τις 
Κρατικές Προμήθειες και τις αμοιβές. 

Σχετικά δεν γίνεται καμία αναφορά ή περιορισμός από 
τις διατάξεις που διέπουν την κίνηση των πιστώσεων του 
Προϋπολογισμού του Υπουργείου Εθνικής Παιδείας και 
Θρησκευμάτων. 

Στις διάφορες δαπάνες που πραγματοποιούνται στα 
πλαίσια υλοποίησης έργων, δραστηριοτήτων, λειτουργι¬ 
κών εξόδων κλπ περιλαμβάνονται: 

- αμοιβές για πρόσθετη απασχόληση μόνιμου ή απο¬ 
σπασμένου προσωπικού που ασχολείται σε έργα Γ ΚΠΣ 

- συμβάσεις ανάθεσης έργου που προκαλούνται από 
την παροχή υπηρεσιών οποιουδήποτε είδους, απαραίτη¬ 
τες για την υλοποίηση έργων, δραστηριοτήτων κ.λπ. 

- Δαπάνες μετακίνησης στο εσωτερικό και στο εξωτερι¬ 
κό της χώρας υπαλλήλων του δημοσίου και συνεργατών. 

- Δαπάνες προμηθειών, κτιριακών παρεμβάσεων, εκτε¬ 
λέσεις εργασιών και μισθώσεις χώρων, εξοπλισμού οποι- 
ουδήποτε είδους κ.λπ. που είναι αναγκαίες και προορίζο¬ 
νται για τους συγκεκριμένους σκοπούς υλοποίησης έρ¬ 
γων, δραστηριοτήτων κ.λπ. 

- Δαπάνες οργάνωσης και διεξαγωγής συναντήσεων, 
ημερίδων, επιτόπιων επισκέψεων και λοιπών εκδηλώσε¬ 
ων. 

Διαδικασία Διαχείρισης 

Οι διαδικασίες του παρόντος οδηγού εφαρμόζονται κα¬ 
τά την εκτέλεση δαπανών εφόσον δεν προβλέπεται δια¬ 
φορετικά στην Υπουργική απόφαση για το σύστημα δια¬ 
χείρισης, υλοποίησης, παρακολούθησης και ελέγχου κά¬ 
θε πράξης-έργου. 

Ανάλογα με το είδος της δαπάνης που πρόκειται να ανα- 
ληφθεί στα πλαίσια των δραστηριοτήτων της ΕΥΕ ακο¬ 
λουθείται και η ανάλογη διαδικασία. 

Αμοιβές προσωπικού με οποιαδήποτε σχέση εργασίας 

Για την κάλυψη αναγκών των πράξεων, δραστηριοτή¬ 
των κλπ, είναι δυνατή: 

- Η απασχόληση μόνιμων Δημοσίων Υπαλλήλων, πέ¬ 
ραν του κανονικού τους ωραρίου και εκτός των συμβατι¬ 
κών τους καθηκόντων. 

- Η πρόσληψη προσωπικού με σύμβαση ανάθεσης έρ¬ 
γου ή με σύμβαση εργασίας ορισμένου χρόνου για τις 
ανάγκες υλοποίησης των έργων ή του Ειδικού Λογαρια¬ 
σμού. Γ ια την πρόσληψη ακολουθείται η διαδικασία που 
προβλέπεται από τις κείμενες διατάξεις. 

Η αμοιβή που καταβάλλεται σε Δημόσιο υπάλληλο για 
να είναι επιλέξιμη πρέπει να τεκμηριώνεται ότι αφορά την 
υλοποίηση συγκεκριμένου έργου και να αποδεικνύεταιτο 

διακριτό αντικείμενο της απασχόλησης στο έργο από αυ¬ 
τό των συνήθων καθηκόντων τους. 

Η πρόσθετη απασχόληση μονίμων Δημοσίων Υπαλλή¬ 
λων ή η πρόσληψη προσωπικού με σύμβαση ανάθεσης 
έργου ή εργασίας εγκρίνεται από τον Γενικό Γραμματέα 
του ΥΠ.Ε.Π.Θ., ύστερα από πρόταση του υπεύθυνου της 
πράξης - έργου και εισήγηση της Ε.Υ.Ε. 

Οι σχετικές συμβάσεις, όπου απαιτείται, υπογράφονται 
από τον προϊστάμενο της Ε.Υ.Ε. με βάση τις ανωτέρω 
αποφάσεις του Γενικού Γ ραμματέα. 

Στις περιπτώσεις πρόσληψης προσωπικού καταβάλλο¬ 
νται σε βάρος του προϋπολογισμού του έργου και οι πό¬ 
σης φύσεως εργοδοτικές εισφορές που προβλέπονται 
από την ισχύουσα νομοθεσία. 

Η απόφαση και η αντίστοιχη σύμβαση αναφέρεται: 

- Στο εγκεκριμένο τεχνικό δελτίο και στην επιμέρους 
σχετική πρόβλεψη δαπάνης. 

- Στον καθορισμό του προς εκτέλεση ή ανάθεση αντι¬ 
κειμένου. 

- Στη χρονική διάρκεια απασχόλησης ή ανάθεσης. 

- Στον προσδιορισμό του ύψους της αμοιβής για το πα¬ 
ρεχόμενο έργο. 

- Σε κάθε άλλο χρήσιμο στοιχείο ήθελε προκύψει. 

Η έκδοση της απόφασης του Γενικού Γ ραμματέα του 
ΥΠ.Ε.Π.Θ. αποτελεί προϋπόθεση για την έναρξη παροχής 
της πρόσθετης απασχόλησης ή της παροχής έργου ή ερ¬ 
γασίας. 

Δικαιολογητικά πληρωμής προσωπικού 

1. Δημόσιοι Υπάλληλοι 

α) Απόφαση ανάθεσης του συγκεκριμένου έργου από 
τονΓενικό Γραμματέα του ΥΠ.Ε.Π.Θ. 

β) Βεβαίωση του υπεύθυνου της πράξης - έργου ότι ο εν 
λόγω υπάλληλος απασχολήθηκε στο έργο ή βεβαίωση 
εκτέλεσης του έργου που του ανατέθηκε σύμφωνα με την 
απόφαση ανάθεσης ή τη σύμβαση. 

γ) Έντυπο εκκαθάρισης αμοιβής και ατομικών στοιχείων. 

δ) Βεβαίωση αποδοχών ή άλλο έγγραφο που να απο- 
δεικνύεται ότι είναι εν ενεργεία Δημόσιος Υπάλληλος. 

2. Ελεύθεροι επαγγελματίες. 

α) Αντίγραφο της σύμβασης και της απόφασης ανάθε¬ 
σης όπως παραπάνω. 

β) Βεβαίωση εκτέλεσης του έργου, για το οποίο κατα¬ 
βάλλεται αμοιβή, από τα αρμόδια όργανα. 

γ) Το νόμιμο κατά τον Κ.Β.Σ. παραστατικό 

Δαπάνες μετακίνησης προσωπικού. 

Η μετακίνηση προσωπικού για τις ανάγκες υλοποίησης 
των δραστηριοτήτων των πράξεων εγκρίνεται: 

- για τους μόνιμους δημοσίους υπαλλήλους από το αρ¬ 
μόδιο όργανο, μετά από ιεραρχική εισήγηση του προϊ¬ 
σταμένου της μονάδας που εντάσσεται. 

-για τους απασχολούμενους με σχέση ανάθεσης έργου 
ή εργασίας, από τον Προϊστάμενο της Ε.Υ.Ε. μετά από ει¬ 
σήγηση του υπεύθυνου της πράξης . 

Οι σχετικές εγκριτικές αποφάσεις (εντολές μετακίνη¬ 
σης) πρέπει να περιλαμβάνουν: 

-τα πλήρη στοιχεία του μετακινούμενου και την ιδιότη¬ 
τά του 

-τον τόπο μετάβασης 

- τον σκοπό της μετακίνησης 

- το μέσο μεταφοράς 

- την ημερομηνία αναχώρησης και επιστροφής και 

- την πράξη - έργο που θα βαρύνει η δαπάνη μετακίνη¬ 
σης. 


Στις δαπάνες μετακίνησης περιλαμβάνονται τα ποσά 
που δικαιούται ο μετακινούμενος για: 

Τα εισιτήρια των μέσων μεταφοράς ή η χιλιομετρική 
αποζημίωση. 

- Στους μετακινούμενους με μέσα μαζικής μεταφοράς 
(λεωφορείο, τρένο, πλοίο, και αεροπλάνο) καταβάλλεται 
το αντίτιμο του εισιτηρίου μεπροσαύξηση 10%. Ειδικότε¬ 
ρα για το αεροπλάνο καταβάλλεται το αντίτιμο της τουρι¬ 
στικής θέσης και για το πλοίο αν χρησιμοποιηθεί καμπίνα 
το αντίτιμο της δίκλινης. Για τη δικαιολόγηση της δαπά¬ 
νης μετακίνησης με τα παραπάνω μέσα είναι απαραίτητη 
η προσκόμιση των πρωτότυπων εισιτηρίων. 

- Ο μετακινούμενος μπορεί να χρησιμοποιήσει για την 
μετακίνησή του, το Ι.Χ. επιβατικό αυτοκίνητό του εφόσον 
η απόφαση το επιτρέπει και η απόσταση που θα διανυθεί 
υπερβαίνει τα είκοσι πέντε (25) χιλιόμετρα. 

Στην περίπτωση μετακίνησης με Ι.Χ. επιβατικό αυτοκί¬ 
νητο καταβάλλεται αποζημίωση 0,16 ευρώ ανά χιλιόμε¬ 
τρο πλέον των εξόδων για διόδια και πορθμεία. 

Γ ια τη δικαιολόγηση της δαπάνης μετακίνησης με ιδιω¬ 
τικής χρήσης επιβατικό αυτοκίνητο είναι απαραίτητη: 

- η προσκόμιση των αποδείξεων των διοδίων και πορ¬ 
θμείων όπου υπάρχουν 

- υπεύθυνη δήλωση ότι χρησιμοποιήθηκε ίδιο μεταφο¬ 
ρικό μέσο 

- βεβαίωση χιλιομετρικής απόστασης από την αρμόδια 
υπηρεσία. 

Τη διανυκτέρευση εκτός έδρας. 

Δικαιολογείται διανυκτέρευση όταν η απόσταση από 
την έδρα του υπαλλήλου είναι μεγαλύτερη από: 

- 120 χιλιόμετρα εφόσον κινείται με ιδιωτικής χρήσης 
επιβατικό αυτοκίνητο 

- 80 χιλιόμετρα όταν κινείται με άλλο συγκοινωνιακό μέ¬ 
σο και 

- 20 ναυτικά μίλια για μετακινήσεις στη νησιωτική Ελλά¬ 
δα. 

Το ποσό που δικαιολογείται για κάλυψη εξόδων διανυ- 
κτέρευσης είναι: 

- Για το εσωτερικό δαπάνη που δεν υπερβαίνει τα 75,00 
€ και προσαυξάνεται κατά ποσοστό 20% για τη χρονική 
περίοδο από 01/04 έως και 30/09. 

- Για το εξωτερικό δαπάνη που δεν υπερβαίνει το ποσό 
των 132,00€ . 

Γ ια τη δικαιολόγηση της δαπάνης διαμονής απαιτείται 
απόδειξη του ξενοδοχείου στο όνομα του δικαιούχου ή 
υπεύθυνη δήλωση για τη διανυκτέρευση σε συγγενικό ή 
φιλικό σπίτι. 

Την ημερήσια αποζημίωση 

Ο μετακινούμενος εκτός έδρας δικαιούται ημερήσιας 
αποζημίωσης, για κάλυψη δαπανών ταξιδιού (φαγητού, 
τηλεφώνου, κ.λ.π.). 

Η ημερήσια αποζημίωση καταβάλλεται ολόκληρη για 
τις ημέρες με διανυκτέρευση. Τις ημέρες αναχώρησης 
και επιστροφής καθώς και στην περίπτωση της αυθημε¬ 
ρόν μετάβασης καταβάλλεται το ήμισυ του ποσού της 
ημερήσιας αποζημίωσης. 

Το ποσό της ημερήσιας αποζημίωσης ανέρχεται στα 
σαράντα τέσσερα ευρώ (44,00=€ ) 

Όταν καλύπτεται η ημιδιατροφή καταβάλλεται το ήμισυ 
της αποζημίωσης και στην περίπτωση που καλύπτεται 
πλήρης διατροφή δεν καταβάλλεται αποζημίωση. 

Γ ια τα στελέχη της Ειδικής Υπηρεσίας Εφαρμογής Προ¬ 
γραμμάτων Κ.Π.Σ. το ύψος τηςεκτός έδρας αποζημίωσης 

και των εξόδων μετακίνησης καθορίζεται από την 
214869/ΕΥΣ 5460 21.11.02 απόφαση του Υπουργού Εθνι¬ 
κής Οικονομίας. 

Κατά τα λοιπά ισχύουν τα παραπάνω αναφερόμενα. 

Εκκαθάριση και εξόφληση δαπανών για μετακινήσεις. 

Η εκκαθάριση και εξόφληση των δαπανών μετακίνησης 
γίνεται από τον Ειδικό Λογαριασμό αφού υποβληθεί από 
τον δικαιούχο συμπληρωμένο το έντυπο «Κατάσταση 
οδοιπορικών εξόδων» μαζί με τα ακόλουθα δικαιολογητι- 
κά: 

- Απόφαση έγκρισης μετακίνησης. 

- πρωτότυπα εισιτήρια και κάρτες επιβίβασης μέσου με¬ 
τακίνησης. 

- βεβαίωση χιλιομετρικής απόστασης για μετακίνηση με 
Ι.Χ. αυτοκίνητο. 

- αποδείξεις διοδίων και πορθμείων, όπου υπάρχουν. 

- τιμολόγιο ή απόδειξη παροχής υπηρεσιών ξενοδοχεί¬ 
ου ή άλλου καταλύματος στο όνομα του μετακινούμενου, 

- υπεύθυνη δήλωση σε περίπτωση διανυκτέρευσης σε 
συγγενικό ή φιλικό σπίτι, όπου θα αναφέρονται τα στοι¬ 
χεία του ιδιοκτήτη και η διεύθυνση της κατοικίας. 

Προμήθειες - αναθέσεις εκτέλεσης εργασιών. 

Στην κατηγορία αυτή εντάσσονται δαπάνες που δημι- 
ουργούνται, κυρίως από: 

- την προμήθεια πάγιου εξοπλισμού & αναλώσιμου υλι¬ 
κού 

- την επισκευή και την συντήρηση του εξοπλισμού 

- κτιριακές παρεμβάσεις 

- την εκμίσθωση χώρων (αιθουσών, εκθέσεων κλπ.) που 
είναι απαραίτητοι γιατη διεξαγωγή σεμιναρίων, ημερίδων 
κλπ. 

- τις αναθέσεις εκτέλεσης εργασιών σε τρίτους, οποι- 
ουδήποτε είδους που είναι αναγκαίες για την υλοποίηση 
κάθε πράξης 

Διαδικασίες για προμήθειες ή αναθέσεις υπηρεσιών 

Οι προμήθειες και οι αναθέσεις εκτέλεσης εργασιών, 
όπως παραπάνω, πραγματοποιούνται, ανάλογα με το 
ύψος του προϋπολογισμού δαπάνης, χώρις ΦΠΑ, ως 
εξής: 

- Για προϋπολογισμό δαπάνης μέχρι χίλια πεντακόσια 
ευρώ (1,500,00€ ), με απευθείας ανάθεση χωρίς διαγω¬ 
νισμό ή λήψη προσφορών, μετά από έγγραφο αίτημα του 
υπεύθυνου της πράξης, και εκτίμηση των τιμών της αγο¬ 
ράς. 

- Γ ια προϋπολογισμό δαπάνης από χίλια πεντακόσια ένα 
ευρώ (1.501,00€ ) και μέχρι του ποσού των πέντε χιλιά¬ 
δων οκτακόσιων εβδομήντα ευρώ (5.870,00€ ) με απευ¬ 
θείας ανάθεση μετά τη λήψη τριών (3) τουλάχιστον προ¬ 
σφορών. 

- Γ ια προϋπολογισμό δαπάνης από πέντε χιλιάδες οκτα- 
κόσιαεβδομήνταέναευρώ(5.871,00€ ) μέχρικαιτουπο¬ 
σού των σαράντα πέντε χιλιάδων ευρώ (45.000,00€ ),γί¬ 
νονται με πρόχειρο μειοδοτικό διαγωνισμό με τη λήψη 
τριών (3) τουλάχιστον προσφορών. 

Οι διαδικασίες που απαιτούνται για τη διενέργεια του 
πρόχειρου μειοδοτικού διαγωνισμού είναι: 

- Σύνταξη τεχνικών προδιαγραφών, όπου απαιτείται 

- Ορισμός επιτροπής διενέργειας, αξιολόγησης προ¬ 
σφορών και παραλαβής. 

- Για προϋπολογισμό δαπάνης, που υπερβαίνει τα σα¬ 
ράντα πέντε χιλιάδες ένα ευρώ (45.001,00€ ) μέχρι και 
του ποσού των εκατόν εξήντα δύο χιλιάδες διακόσια ενε¬ 
νήντα δυο ευρώ (162.292,00€ ), γίνονται με ανοικτό δη¬ 


μόσιο διαγωνισμό σύμφωνα με τις κείμενες εθνικές και 
κοινοτικές διατάξεις. 

- Για προϋπολογισμό δαπάνης, που υπερβαίνει τα εκα¬ 
τόν εξήντα δύο χιλιάδες δύο χιλιάδες διακόσια ενενήντα 
τρία ευρώ (162.293,00€ ), διενεργείται διεθνής διαγωνι¬ 
σμός σύμφωνα με τις κείμενες εθνικές και κοινοτικές δια¬ 
τάξεις, Το παραπάνω ποσό δαπάνης αναπροσαρμόζεται 
σύμφωνα με τις ισοτιμίες των κατωτάτων ορίων των οδη¬ 
γιών για τις δημόσιες συμβάσεις. 

Πρόσκληση συμμετοχής σε διαγωνισμό. 

Η πρόσκληση για συμμετοχή στο διαγωνισμό, περιλαμ¬ 
βάνει όλα τα αναγκαία στοιχεία, προδιαγραφές, προθε¬ 
σμίες, τρόπος αξιολόγησης, εγγυητική επιστολή, κ.λ.π. 

- Όταν ο διαγωνισμός αφορά δαπάνη χρηματοδοτού¬ 
μενης πράξης, η πρόσκληση συντάσσεται από τον υπεύ¬ 
θυνο της πράξης και προωθείται για διεκπεραίωση μέσω 
της Μονάδας Γ της Ε.Υ.Ε. 

- Όταν ο διαγωνισμός αναφέρεται σε λοιπές δαπάνες 
(Διάφορα έξοδα Λ/64.98 ) συγχρηματοδοτούμενης πρά¬ 
ξης η πρόσκληση συντάσσεται από τον υπεύθυνο της 
πράξης και προωθείται μέσω της Μονάδας Δ'της Ε.Υ.Ε. 

- Οι παραπάνω διαδικασίες υλοποιούνται με την συνερ¬ 
γασία της μονάδας της ΕΥΕ που έχει την εποπτεία της 
πράξης. 

Για ποσό μεγαλύτερο των 5.871,00€ η διαδικασία 
διεκπεραιώνεται, ύστερα από σχετική εγκριτική απόφαση 
του Γενικού Γραμματέα του ΥΠ.Ε.Π.Θ., μετά από εισήγη¬ 
ση του προϊσταμένου της Ε.Υ.Ε. 

Ορισμός επιτροπών 

Οι επιτροπές διενέργειας, αξιολόγησης και παραλαβής 
για προμήθειες ή υπηρεσίες ανάλογα του ποσού συγκρο¬ 
τούνται με απόφαση του: 

- Προϊσταμένου της Ε.Υ.Ε. μέχρι του ποσού των 
5.870,00€ . 

- Γενικού Γραμματέατου Υπ.Ε.Π.Θ. για ποσό μεγαλύτε¬ 
ρο των 5.871,00 =€ , μετά από εισήγηση του προϊσταμέ¬ 
νου της Ε.Υ.Ε. 

Η Επιτροπή παραλαμβάνει σφραγισμένες τις σχετικές 
αιτήσεις προσφοράς, τις αποσφραγίζει, τις αξιολογεί και 
συντάσσει πρακτικό. Η εισήγηση της Επιτροπής Προμη¬ 
θειών πρέπει να είναι απολύτως τεκμηριωμένη, ιδιαίτερα 
όταν δεν προτείνεται ο μειοδότης. 

Ανάδειξη αναδόχου 

Η ανάδειξη αναδόχου και η αντίστοιχη ανάθεση προμή¬ 
θειας ή εκτέλεσης εργασιών, των περιπτώσεων εγκρίνε- 
ται με απόφαση του: 

- Προϊσταμένου της Ε.Υ.Ε. προγραμμάτων Κ.Π.Σ. για 
ποσό μέχρι 5,870.00€ . 

- Γενικού Γραμματέα του Υπ.Ε.Π.Θ. για ποσό από 
5.871,00€ έως και 880.000,00€ , 

- Υπουργού του Υπ.Ε.Π.Θ. για ποσό μεγαλύτερο των 
880.001,00€ . 

Η έκδοση της σχετικής απόφασης αποτελεί προϋπόθε¬ 
ση για την προώθηση των σχετικών διαδικασιών προμή¬ 
θειας ή ανάθεσης εκτέλεσης εργασιών. 

Διαδικασία συμβάσεων 

Μετά από την επιλογή και ανάδειξη αναδόχου για την 
προμήθεια ή την εκτέλεση εργασιών, των παραπάνω πε¬ 
ριπτώσεων, υπογράφεται σύμβαση μεταξύ αυτού καιτης 
ΕΥΕ, η οποία περιλαμβάνει τις αναλυτικές προδιαγραφές 
για τα αντικείμενα των οποίων γίνεται η προμήθεια ή των 
εργασιών που θα εκτελεστούν, το χρονοδιάγραμμα της 
ολοκλήρωσης των παραδοτέων και της καταβολής από 

μέρους της ΕΥΕ, των συμφωνηθέντων ποσών, τη διαδικα¬ 
σία παραλαβής των παραδοτέων, τις ρήτρες και την εγ¬ 
γυητική επιστολή καλής εκτέλεσης, καθώς και τις αμοι¬ 
βαίες υποχρεώσεις και τα αμοιβαία δικαιώματα κ.λπ. 

Υπογραφή συμβάσεων 

Οι ανωτέρω συμβάσεις υπογράφονται από τον : 

- Προϊστάμενο της ΕΥΕ για προϋπολογισμό έργου μέχρι 
του ποσού των 5.870,00€ . 

- Γενικό Γραμματέα του ΥΠ.Ε.Π.Θ. για προϋπολογισμό 
έργου απότουποσούτων5.871,00€ έως του ποσού των 
880.000,00€ . 

- Υπουργό για προϋπολογισμό έργου που υπερβαίνειτο 
ποσό των 880.001 € . 

Ποιοτική και ποσοτική παραλαβή 

Για όλες τις περιπτώσεις προμηθειών ή ανάθεσης εκτέ¬ 
λεσης εργασιών συντάσσεται πρωτόκολλο ποιοτικής και 
ποσοτικής παραλαβής από Επιτροπή, η οποία ορίζεται 
από τον: 

- Προϊστάμενο της ΕΥΕ για προμήθειες μέχριτου ποσού 
των 5.870,00€ . 

- Γενικό Γραμματέα του Υπ.Ε.Π.Θ. για ποσό μεγαλύτε¬ 
ρο των 5.871,00 =€ , 

Διοργάνωση ημερίδων - σεμιναρίων 

Προκειμένου να διοργανωθούν ημερίδες, σεμινάρια, 
ενημερωτικές συναντήσεις κλπ, στο πλαίσιο υλοποίησης 
των έργων τηρούνται οι ακόλουθες διαδικασίες: 

- Έκδοση απόφασης διοργάνωσης ημερίδας, σεμιναρί¬ 
ου, συνάντησης, κ.λ.π. απάτην Ε.Υ.Ε. μετά από εισήγηση 
του υπεύθυνο του έργου. 

- Έκδοση απόφασης πρόσκλησης συμμετεχόντων. 

- Σύνταξη εντύπου παρουσίας των συμμετεχόντων 

Για τις μετακινήσεις που θα πραγματοποιηθούν στο 
πλαίσιο των ημερίδων κ.λ. ακολουθείται η διαδικασία που 
έχει αναφερθεί στη παράγραφο του παρόντος οδηγού. Η 
επιλογή των χώρων πραγματοποίησης των σεμιναρίων 
καθώς και οι λοιπές προμήθειες γίνεται με τις διαδικασίες 
της παραγράφου του παρόντος. 

Διαδικασία Πληρωμής δαπανών 

Έλεγχος και εκκαθάριση δαπανών 

Τα δικαιολογητικά κάθε είδους δαπάνης συγκεντρώνο¬ 
νται από τον Ειδικό Λογαριασμό. Ελέγχονται για τη νομι- 
μότητά τους και αν έχουν εκδοθεί σύμφωνα με τις διατά¬ 
ξεις του Κ.Β.Σ., τον παρόντα οδηγό και τον οδηγό διαχεί¬ 
ρισης κάθε πράξης , όπου υπάρχει. 

Μετά τον έλεγχο τα παραστατικά δαπανών διαβιβάζο¬ 
νται στον υπεύθυνο κάθε πράξης για έκδοση της σχετικής 
εντολής πληρωμής. 

Απαραίτητες προϋποθέσεις 

Γ ια την πραγματοποίηση των πληρωμών, που αφορούν 
τις δραστηριότητες των χρηματοδοτούμενων πράξεων, 
θα πρέπει: 

- Να υπάρχει εγκεκριμένο Τεχνικό Δελτίο έργου και υπο- 
έργων καθώς και απόφαση ένταξης της πράξης ή αποδο¬ 
χής απάτην Ε.Υ.Δ. 

- Να έχουν τηρηθεί όλες οι διαδικασίες που απαιτεί το 
ύψος και το είδος της δαπάνης της οποίας απαιτείται η 
εξόφληση. 

- Να υπάρχει σχετική εντολή πληρωμής την οποία υπογρά¬ 
φει και διαβιβάζει ο υπεύθυνος της πράξης προς τον προϊ¬ 
στάμενο της Μονάδας Δ' - Ειδικός Λογαριασμός. Η ανωτέρω 
εντολή βεβαιώνει ότι η δαπάνη που πρόκειται να εξοφληθεί: 

- πληροί τους όρους επιλεξιμότητας, σύμφωνα με το 
εκάστοτετεχνικό δελτίου έργου - υποέργου. 


- πληροί τους όρους της σύμβασης που έχει καταρτι- 
σθεί, όπου υπάρχει. 

Δικαιολογητικά δαπάνης 

Γ ια την πληρωμή κάθε δαπάνης θα πρέπει μαζί με την 
εντολή πληρωμής να προσκομίζονται στον Ειδικό Λογα¬ 
ριασμό ΥΠΕΠΘ: 

α) τα μόνιμα για κάθε περίπτωση δικαιολογητικά που 
προβλέπονται για κάθε κατηγορία δαπάνης από τον πα¬ 
ρόντα οδηγό ή τους οδηγούς διαχείρισης κάθε πράξης. 

β) Τα προβλεπόμενα από τον Κώδικα Βιβλίων και στοι¬ 
χείων (Κ.Β.Σ.) παραστατικά στοιχεία και 
γ) Πιστοποιητικό Φορολογικής και Ασφαλιστικής ενημε¬ 
ρότητας, όπου απαιτείται, σύμφωνα με τις κείμενες δια¬ 
τάξεις. 

Τα παραστατικά δαπάνης που προβλέπονται από τον 
Κ.Β.Σ. (Δελτία Αποστολής - Τιμολόγια, Τιμολόγια Παρο¬ 
χής Υπηρεσιών κλπ) πρέπει να εκδίδονται σύμφωνα με τις 
ισχύουσες διατάξεις του Κώδικα Βιβλίων και Στοιχείων 
και στα στοιχεία. 

Ειδικός Λογαριασμός/Υπ.Ε.Π.Θ 
Ερμού 15-Αθήνα-τ.κ.105 63 
Α.Φ.Μ : 090051291 -Δ.Ο.Υ.: Ε'Αθήνας 
Γιατην πληρωμή των Προμηθευτών και των Ελεύθερων 
Επαγγελματιών, απαιτείται να προσκομίζουν: 

α ) Πιστοποιητικό Φορολογικής Ενημερότητας για κα¬ 
θαρή αξία παραστατικού άνω 1.500,00€ και 
β) Πιστοποιητικό Ασφαλιστικής Ενημερότητας (Ι.Κ.Α.) 
εφόσον η καθαρή αξία του παραστατικού είναι μεγαλύτε¬ 
ρη των 880,00=€ . 

Σε κάθε πληρωμή δαπάνης, όταν το ποσό είναι άνω των 
150,00€ χωρίς ΦΠΑ, γίνονται οι ακόλουθες κρατήσεις 
φόρου: 

α) 4% για τις προμήθειες διαρκών καταναλωτικών αγα¬ 
θών και 

β) 8% για παροχή υπηρεσιών, 
γ) 1 % για τα καύσιμα 

Οι ανωτέρω παρακρατήσεις φόρου, που αναλογούν σε 
Φόρο Εισοδήματος, δεν γίνονται μόνο όταν η αρμόδια 
Δ.Ο.Υ. έχει εκδώσει βεβαίωση απαλλαγής για τη συγκε¬ 
κριμένη πράξη, η οποία και θα προσκομίζεται από τον 
προμηθευτή ή τον τρίτο. 

Εξόφληση δαπανών 

Η εξόφληση της δαπάνης ή η χορήγηση προκαταβολής, 
εφ’ όσον προβλέπεται από τη σύμβαση, γίνεται: 

- μέσω τραπέζης με επιταγές ή με εντολές προς τη τρά¬ 
πεζα για τη διαβίβαση ποσών σε τραπεζικούς λογαρια¬ 
σμούς των δικαιούχων. Στις επιταγές αναγράφεται η επω¬ 
νυμία του δικαιούχου και τίθεται η ρήτρα «όχι σε διαταγή 
του». 

Όλες οι επιταγές καθώς και οι εντολές πληρωμής, φέ¬ 
ρουν την υπογραφή του Γενικού Γραμματέα του 
ΥΠ.Ε.Π.Θ. και του προϊσταμένου της Μονάδας Δ' - Ειδι¬ 
κός Λογαριασμός. 

Με απόφασή του ο Γ ενικός Γ ραμματέας του ΥΠ.Ε.Π.Θ. 
μπορεί να μεταβιβάσει το δικαίωμα του για υπογραφή 
των επιταγών και των εντολών πληρωμής σε άλλο πρό¬ 
σωπο. 

Οικονομικός Απολογισμός. 

Η Μονάδα Δ' της Ειδικής Υπηρεσίας Εφαρμογής συ¬ 
ντάσσει κάθε χρόνο Προϋπολογισμό και Απολογισμό του 
Ειδικού Λογαριασμού, οι οποίοι συνυποβάλλονται προς 
έλεγχο και αξιολόγηση στο Υπουργείο Οικονομικών (Γε¬ 
νικό Λογιστήριο του Κράτους) - Ν.2771/1999 (ΦΕΚΑ280). 

Για τον προσδιορισμό των οικονομικών αποτελεσμάτων 
του Ειδικού Λογαριασμού: 

- Το οικονομικό έτος ταυτίζεται με το ημερολογιακό 
έτος. Οι πράξεις του ισολογισμού καθώς και το κλείσιμο 
αυτού περατώνονται εντός τεσσάρων μηνών από τη λήξη 
του προηγούμενου οικονομικού έτους. Ως προς τις διαδι¬ 
κασίες προσδιορισμού των οικονομικών αποτελεσμάτων 
εφαρμόζονται αναλόγως οι διατάξεις του Κώδικα Βιβλίων 
και Στοιχείων όπως ισχύει καθώς και οι γενικοί κανόνες 
της Λογιστικής και Ελεγκτικής Επιστήμης. 

- Τα τυχόν χρηματικά υπόλοιπα στο τέλος κάθε οικονο¬ 
μικού έτους παραμένουν στο λογαριασμό και μεταφέρο- 
νται στο επόμενο οικονομικό έτος για τη συνέχιση της 
χρηματοδότησης των εγκεκριμένων προγραμμάτων, έρ¬ 
γων. 

Υποχρεώσεις του Λογαριασμού 

Με βάση το κοινοτικό και εθνικό θεσμικό και κανονιστι¬ 
κό πλαίσιο που αφορά το Γ ΚΠΣ οι υποχρεώσεις συνοψί¬ 
ζονται στις ακόλουθες βασικές αρχές: 

- τήρηση του νομοθετικού και κανονιστικού εθνικού και 
κοινοτικού πλαισίου, 

- τήρηση χωριστής λογιστικής μερίδας για την Πράξη 
και οικονομικών φακέλων με παραστατικά και δικαιολο- 
γητικά στοιχεία δαπανών και καταλογισμό των τόκων που 
δημιουργούνται από τις χρηματοδοτήσεις. 

-παροχή πληροφοριών για την πρόοδο υλοποίησηςτης 
Πράξης, 

Πέραν των δαπανών απαιτείται η τήρηση των παραστα¬ 
τικών στοιχείων για: 

-τα έσοδα που προκύπτουν από την εκτέλεση της Πρά¬ 

ξης 

- τους τόκους που προκύπτουν από τη χορήγηση προ¬ 
καταβολών για την Πράξη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2004 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. Φ.361.1 ,/1407/127939/Δ 1 (2) 

Καθορισμός δυσπρόσιτων σχολείων Πρωτοβάθμιας Εκ¬ 
παίδευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: α) του άρθρου 13 παρ. 7γ του 
Ν.1351/1983 «Εισαγωγή σπουδαστών στην Τριτοβάθμια 
Εκπαίδευση και άλλες διατάξεις, β) του άρθρου 29Ατου 
Ν. 1558/1985, όπως τροποποιήθηκε το άρθρο αυτό και 
προστέθηκε στο άρθρο 27 του Ν. 2081/1992 και αντικα- 
ταστάθηκε με το άρθρο 1 του Ν. 2469/1997 (ΦΕΚ38 Α'). 

2. Το αριθ. 2533/13.11.2003 έγγραφο της Δ/νσης Π.Ε. 
Αχάίας. 

3. Την 20/18.12.2003 Πράξη του Κεντρικού» Υπηρεσια¬ 
κού Συμβουλίου Πρωτοβάθμιας Εκπαίδευσης (Θέμα ....). 

4. Την Φ.361.1/95/56277/Δ1/9.6.2003 (ΦΕΚ. 802/ 
20.6.2003 τ. Β') Υπουργική Απόφαση «καθορισμός δυ¬ 
σπρόσιτων σχολείων Πρωτοβάθμιας Εκπαίδευσης». 

5. Το γεγονος ότι από την εφαρμογή της απόφασης αυ¬ 
τής δεν προκαλείται δαπάνη σε βάρος του κρατικού προ¬ 


ϋπολογισμού αποφασίζουμε τροποποιούμε την Φ.361.1/ 
95/56277/Δ1/9.6.2003 (ΦΕΚ 802/20.6.2003 τ.Β') Υπουργι¬ 
κή Απόφαση μόνον ως προς τον χαρακτηρισμό των σχο¬ 
λικών μονάδων, που ανήκουν στο Νομό Αχάίας και τη με¬ 
ταφορά από το εσφαλμένο στον Πίνακα «ΝΗΠΙΑΓΩΓΕΙΑ» 
στο ορθό στον Πίνακα «ΔΗΜΟΤΙΚΑ» των παρακάτω σχο¬ 
λείων: 

Ι.Λεοντίου (1/θέσιο) 

2. Αλεποχωρίου (1/θέσιο) 

3. Αγ. Δημητρίου (1/θέσιο) 

4. Μιτόπολης (1/θέσιο) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 2004 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 1446 (3) 

Επανασύσταση επιτροπής κριτώνγιατηναξιολόγησητων 
προτάσεων των Τ.Ε.Ι. που υποβλήθηκαν για τις Κατη¬ 
γορίες Πράξεων 2.2.3.ζ. «Ενίσχυση Ερευνητικών Ομά¬ 
δων στα ΤΕΙ», 2.6.1 .ιδ. «Ενίσχυση Ερευνητικών Ομά¬ 
δων σε θέματα Περιβάλλοντος και Οικολογίας στα 
ΤΕΙ» και 4.2.1 .ε. «Ενίσχυση Ερευνητικών Ομάδων στα 
Πανεπιστήμια και ΤΕΙ σε θέματα Φύλου και Ισότητας» 
και συγχρηματοδοτούνται από την Ευρωπαϊκή Ένωση 
μέσω του ΕΠΕΑΕΚII. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Τον Κανονισμό 2082 /93 του Συμβουλίου των Ευρω¬ 
παϊκών Κοινοτήτων. 

3. Την απόφαση της Επιτροπής των Ε.Κ.Ε(2000) 
3405/28.11.2000 σχετικά με την έγκριση του Κοινοτικού 
Πλαισίου Στήριξης για τις Κοινοτικές διαρθρωτικές πα¬ 
ρεμβάσεις στις περιφέρειες που υπάγονται στο στόχο αρ. 
1 στην Ελλάδα. 

4. Τον νόμο αριθ. 2860/14.11.2000 ο οποίος αναφέρεται 
στην "Διαχείριση, παρακολούθηση και έλεγχο του Γ' Κοι¬ 
νοτικού Πλαισίου Στήριξης και άλλες Διατάξεις" και ειδι¬ 
κότερα το άρθρο 4 παρ. 3 και τις τροποποιήσεις του 
Ν.3193/2003, άρθρο 17 (ΦΕΚ266/20.11.2003). 

5. Την Απόφαση της Επιτροπής της Ε(2000) 
ΘΒ051ΡΟΟ2/16.3.2001 για την έγκριση του Επιχειρησια¬ 
κού Προγράμματος ΕΚΠΑΙΔΕΥΣΗ ΚΑΙ ΑΡΧΙΚΗ ΕΠΑΓΓΕΛ¬ 
ΜΑΤΙΚΗ ΚΑΤΑΡΤΙΣΗ (ΕΠΕΑΕΚΙΙ) το οποίο εντάσσεται στο 
Γ' Κοινοτικό Πλαίσιο Στήριξης για τις κοινοτικές διαρθρω¬ 
τικές παρεμβάσεις στις περιφέρειες που υπάγονται στο 
στόχο αρ.1 στην Ελλάδα. 

6. Την κοινή υπουργική απόφαση (ΦΕΚ 1553/Β7 
14.12.2000) για την «Σύσταση Ειδικής Υπηρεσίας Διαχεί¬ 
ρισης του Επιχειρησιακού Προγράμματος Εκπαίδευσης 
και Αρχικής Επαγγελματικής Κατάρτισης». 

7. Το Συμπλήρωμα Προγραμματισμού όπως εγκρίθηκε 
από την 1η Επιτροπή Παρακολούθησης του Επιχειρησια¬ 
κού Προγράμματος Εκπαίδευσης και Αρχικής Επαγγελ¬ 
ματικής Κατάρτισης της 29.5.2001 καθώς και τις τροπο¬ 
ποιήσεις αυτού, και ειδικά τα τμήματα που αναφέρονται 

στα Μέτρα που εντάσσονται οι πράξεις του θέματος για 
τις οποίες έγινε η προκήρυξη, καθώς επίσης και η παρά¬ 
γραφος για τους δυνητικούς τελικούς δικαιούχους των 
Μέτρων. 

8. Την απόφαση ΣΤ5/16/98 (ΦΕΚ 284τ. Β') του Υπουργού 
Παιδείας «Μεταβίβαση Αρμοδιοτήτων». 

9. Την 520/21.1.2003 προκήρυξη του ΥΠ.Ε.Π.Θ. για υπο¬ 
βολή προτάσεων για τις Κατηγορίες Πράξεων: 2.2.3.ζ. 
«Ενίσχυση Ερευνητικών Ομάδων στα ΤΕΙ», 2.6.1 .ιδ. «Ενί¬ 
σχυση Ερευνητικών Ομάδων σε Θέματα Περιβάλλοντος 
και Οικολογίας στα ΤΕΙ» και 4.2.1 .ε. «Ενίσχυση Ερευνητι¬ 
κών Ομάδων στα Πανεπιστήμια και ΤΕΙ σε Θέματα Φύλου 
και Ισότητας», και συγχρηματοδοτούνται από την Ευρω¬ 
παϊκή Ένωση μέσω του ΕΠΕΑΕΚΙΙ. 

10. Την απόφαση 4240/21.4.2003 με θέμα «Συγκρότηση 
ομάδας εργασίας εξέτασης τυπικών στοιχείων των προ¬ 
τάσεων που υπεβλήθησαν για τις Κατηγορίες Πράξεων»: 
2.2.3.ζ. «Ενίσχυση Ερευνητικών Ομάδων στα ΤΕΙ», 
2.6.1 .ιδ. «Ενίσχυση Ερευνητικών Ομάδων σε Θέματα Πε¬ 
ριβάλλοντος και Οικολογίας στα ΤΕΙ» και 4.2.1 .ε. «Ενίσχυ¬ 
ση Ερευνητικών Ομάδων στα Πανεπιστήμια και ΤΕΙ σε Θέ¬ 
ματα Φύλου και Ισότητας», και συγχρηματοδοτούνται 
από την Ευρωπαϊκή Ένωση μέσω του ΕΠΕΑΕΚII. 

11. Το από 6.6.2003 Πρακτικό της επιτροπής Τυπικού 
Ελέγχου της παραγράφου 10, των προτάσεων που υπε- 
βλήθησανγιατις Κατηγορίες Πράξεων2.2.3.ζ. «Ενίσχυση 
Ερευνητικών Ομάδων στα ΤΕΙ», 2.6.1 .ιδ. «Ενίσχυση Ερευ¬ 
νητικών Ομάδων σε Θέματα Περιβάλλοντος και Οικολο¬ 
γίας σταΤΕΙ» και 4.2.1 .ε. «Ενίσχυση Ερευνητικών Ομάδων 
στα Πανεπιστήμια και ΤΕΙ σε Θέματα Φύλου και Ισότη¬ 
τας». 

12. Την προώθηση της διαδικασίας αξιολόγησης των 
προτάσεων, στα πλαίσια των αναφερομένων στην παρα¬ 
πάνω (Ενότητα 11 παράγρ. 2β,) προκήρυξη. 

13. Την 6392/10.6.2003 απόφαση του Γενικού Γραμμα¬ 
τέα του ΥΠΕΠΘ και Πρόεδρο της Ε.Π. του ΕΠΕΑΕΚ με θέ¬ 
μα: «Ορισμός κριτών για την αξιολόγηση των προτάσεων 
τωνΤ.Ε.Ι. που υποβλήθηκανγιατις Κατηγορίες Πράξεων» 
2.2.3.ζ. «Ενίσχυση Ερευνητικών Ομάδων στα ΤΕΙ», 
2.6.1 .ιδ. «Ενίσχυση Ερευνητικών Ομάδων σε Θέματα Πε¬ 
ριβάλλοντος και Οικολογίας στα ΤΕΙ» και 4.2.1 .ε. «Ενίσχυ¬ 
ση Ερευνητικών Ομάδων στα Πανεπιστήμια και ΤΕΙ σε Θέ¬ 
ματα Φύλου και Ισότητας» και συγχρηματοδοτούνται από 
την Ευρωπαϊκή Ένωση μέσω του ΕΠΕΑΕΚ II. 


14. Τις υπάρχουσες υπηρεσιακές ανάγκες και συγκε¬ 
κριμένα: την αποτελεσματικότερη λειτουργία της υπηρε¬ 
σίας και την καλύτερη εξυπηρέτηση του πολίτη καθώς και 
την λειτουργία του εν λόγω συλλογικού οργάνου εκτός 
ωραρίου εργασίας για υπαλλήλους ή μισθωτούς του Δη¬ 
μοσίου, ΝΠΔΔ και ΟΤΑ. 

15. Ότι προκαλείται δαπάνη που θα καλυφθεί από την 
Τεχνική Βοήθεια του Επιχειρησιακού Προγράμματος Εκ¬ 
παίδευσης και Αρχικής Επαγγελματικής Κατάρτισης, το 
ύψος της οποίας θα καθοριστεί με έκδοση σχετικής 
Κ.Υ.Α., σύμφωνα με τον Ν.3205/2003, αποφασίζουμε: 

Την επανασύσταση ομάδας για την εποπτεία - γραμμα¬ 
τειακή υποστήριξη των διαδικασιών αξιολόγησης των 
προτάσεων των Τ.Ε.Ι. της Χώρας, με προθεσμία υποβο¬ 
λής 14.04.2003, για τις Κατηγορίες Πράξεων: 2.2.3.ζ. 
«Ενίσχυση Ερευνητικών Ομάδων στα ΤΕΙ», 2.6.1 .ιδ. «Ενί¬ 
σχυση Ερευνητικών Ομάδων σε Θέματα Περιβάλλοντος 
και Οικολογίας στα ΤΕΙ» και 4.2.1 .ε. «Ενίσχυση Ερευνητι¬ 
κών Ομάδων στα Πανεπιστήμια και ΤΕΙ σε Θέματα Φύλου 
και Ισότητας». 

Μέλη της ομάδας ορίζονται οι: 

1. Μητσιάκη Ζωή, Ε.Υ.Δ./ΥΠΕΠΘ 

2. Μαστοράκη Μαρία, Ε.Υ.Δ./ΥΠΕΠΘ 

3. Φίλντισης Ηλίας, Δ/νση Κ.Π.Σ. /ΥΠ.Ε.Π.Θ 

4. Κατσαρού Μαρία, Πανεπιστήμιο Πατρών 

5. Λούπου Βασιλική, Εθνικό Μετσόβιο Πολυτεχνείο 

6. Κρήτα Ζωή, Αριστοτέλειο Πανεπιστήμιο Θεσσαλονί¬ 
κης. 

7. Τσίντζου Ανδρομάχη, Πανεπιστήμιο Πελοποννήσου 

8. Λιάτσου Γκόλφω, Πανεπιστήμιο Πατρών 

9. Ράπτη Ιωάννα, Πανεπιστήμιο Κρήτης 

10. Δάγλα Σταματία, ΤΕΙ Πειραιά 

11. Ρηγάκη Αθηνά, ΤΕΙ Πειραιά 

12. Καριπίδου Δέσποινα, ΤΕΙ Πειραιά 

13. ΜιχαλακέληςΧρήστος, Ε.Υ.Δ./ΥΠΕΠΘ 

Η διάρκεια λειτουργίας της ανωτέρω ομάδας θα είναι 
από 10.6.2003 έως 1.10.2003, εκτός κανονικού ωραρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,29 Ιανουάριου 2004 

Με εντολή Υπουργού 
Ο Γ ενικός Γ ραμματέας 
ΑΘΑΝΑΣΙΟΣ ΤΣΟΥΡΟΠΛΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ : νννννν. βί. 9 γ - β-ΓΠ3ΪΙ: \Λ/θ&Γη35ΐθΐ- @ Θ1.0Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410)597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ουτο, προσαυξανόμενη κατά 0,20 ουτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτπ και μέχρι 100 σελίδες σε 5 ουτο προσαυξανόμενη 
κατά 1 θυΐΌ ανά 50 σελίδες. 

Η τιμή πώλησης σε μορφή οό- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

Τα παραπάνω οά-ΐΌΠΊ διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555 , ίεχ :210-9472556 ίηΙθΓΠθΙ : Η ΙΙρ ://νννννν.βί .9 Γ . 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίΘίτιβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων Ι<ΛΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































